Lav et referat af nedenstående tekst:

Tekst:
En 57-årig mand fra Mors blev lørdag fastklemt i en palleteringsmaskine på virksomheden Easy-AgriCare i Nykøbing. Han tilkaldte selv hjælp fra to kollegaer, som ifølge Midt- og Vestjyllands Politi fik manden skåret fri med en vinkelsliber, og ringede 112. - Da vi når frem, er manden fri og skal kun have hjælp til at komme op på båren og ind i ambulancen, som hastekørte ham til tjek i Viborg, fortæller indsatsleder Henrik Gade. Slap billigt Den 57-årige medarbejder på virksomheden, som producerer dyrefoder, skulle tjekkes for brud på ben og ryg og for mulige indre blødninger. Imens sad direktør for virksomheden Easy-AgriCare, Lars Sørensen, i en bil på vej til virksomheden. Her nåede han at få mange bange tanker om, hvor galt det var gået, fortæller han. - Det er jo aldrig sjovt, når sådan noget sker, siger Lars Sørensen. - Så jeg er bare lettet over, at han ikke kom mere til. De første undersøgelser viste nemlig, at medarbejderen ikke havde indre blødninger, fortæller direktøren. Krisepsykolog og Arbejdstilsynet på vej Til gengæld er direktøren ked af, at ulykken overhovedet kunne ske. - Det, synes jeg, er noget skidt, og det skal vi have kigget på, både hvorfor og hvordan, det kan ske, siger Lars Sørensen. Det arbejde starter på mandag, når Arbejdstilsynet aflægger besøg hos virksomheden i Nykøbing. Nu drejer det sig for direktøren om, at medarbejderne er i gode hænder. - Nogle af medarbejderne var selvfølgelig meget berørte af det, de var tre på arbejde i dag, og det er klart, at de der tættest på her, er mest berørte. De har gjort et rigtig godt stykke arbejde og fik også ros af indsatslederen, fordi de havde handlet helt korrekt i situationen, siger direktøren. Medarbejderne er tilbudt krisepsykolog, tilføjer han.

Referat:
To kollegaer hjalp manden fri, da han sad fastklemt i en produktionsmaskine. Nu skal Arbejdstilsynet finde ud af, hvordan det kunne ske.